
I. DISPOZIȚI GENERALE

1. Asociația de dezvoltare intercomunitară .................... (se indică denumirea), în continuare – Asociația, este o asociație nonprofit, apolitică, cu statut de persoană juridică, înființată, în condițiile legii, de membrii sus-menționați, în vederea realizării în comun a proiectelor de dezvoltare de interes local sau regional, precum și în vederea furnizării/prestării în comun a serviciilor publice.
2 Denumirea deplină a asociației este Asociația de dezvoltare intercomunitară (denumirea). Denumirea prescurtată a asociației este: ADI.
3 Sediul Asociației este ...........(adresa).	Sediul Asociației va putea fi
mutat în orice alt loc aflat în raza unităților administrativ-teritoriale membre, în baza hotărârii adunării generale sau a consiliului asociației, în conformitate cu prevederile statutului Asociației. Modificarea sediului va fi reflectată în actele de constituire în modul stabilit de legislație.
4 Durata de activitate a Asociației este nelimitată (alternativ se indică durata de activitate a Asociației).

II. SCOPUL ȘI OBIECTIVELE ASOCIAȚIEI

5. Asociația se constituie în scopul înființării, organizării, monitorizării și gestionării în comun a serviciului/serviciilor publice de ............(se indică serviciul public/serviciilor publice)........ (denumit/e în continuare Serviciul/Serviciile) în raza de competență a unităților administrativ-teritoriale membre, precum și în vederea realizării în comun a proiectelor de dezvoltare de interes local sau regional, inclusiv destinate înființării, modernizării și/sau dezvoltării, după caz, a infrastructurii tehnico- edilitare aferente Serviciului/Serviciilor. (Acest punct se va ajusta/completa de la caz la caz, în funcție de specificul fiecărei Asociații și de particularitățile locale)
6. Membrii asociației declară că interesul comun ce stă la baza constituirii Asociației este interesul general al locuitorilor din cadrul unităților administrativ- teritoriale membre pentru îmbunătățirea calității Serviciului/Serviciilor, precum și creșterea capacității de atragere a fondurilor pentru finanțarea investițiilor necesare în infrastructura tehnico-edilitară aferentă Serviciului/Serviciilor.
7. În activitatea sa, Asociația realizează următoarele obiective:
1) să elaboreze și să aprobe strategia de dezvoltare a Serviciului/Serviciilor;
2) să monitorizeze derularea proiectelor de investiții în infrastructura tehnico- edilitară aferentă Serviciului/Serviciilor;
3) să constituie interfața pentru discuții și să fie un partener activ pentru autoritățile administrației publice locale în ceea ce privește aspectele de dezvoltare și de gestiune a Serviciului/Serviciilor, în scopul de a coordona politicile și acțiunile de interes general;
4) să elaboreze și să aprobe caietul/caietele de sarcini și regulamentul/regulamentele Serviciului/Serviciilor;
5) să elaboreze și să aprobe documentația de atribuire, care va include obligatoriu proiectul contractului de delegare a gestiunii ce urmează a fi atribuit și anexele obligatorii la acesta;
6) să încheie contractul/contractele cu operatorii, în numele și pe seama unităților administrativ-teritoriale membre implicate, care vor avea împreună calitatea de delegatar. În funcție de specificul activităților care compun Serviciul, delegatar pot fi toți membrii Asociației pentru toate activitățile sau numai o parte din aceștia pentru anumite activități;
7) să monitorizeze executarea contractului încheiat/ contractelor încheiate cu operatorul/ operatorii și să informeze regulat membrii săi despre aceasta, să urmărească îndeplinirea obligațiilor asumate de operatori, îndeosebi în ceea ce privește realizarea indicatorilor de performanță, executarea lucrărilor încredințate operatorilor și calitatea Serviciului/Serviciilor furnizat/e utilizatorilor, și, potrivit mandatului primit și în conformitate cu prevederile contractuale, să aplice penalitățile contractuale;
8) să identifice și să propună orice acțiuni vizând creșterea oportunităților de finanțare a proiectelor de investiții în infrastructura tehnico-edilitară aferentă Serviciului;
9) să îmbunătățească planificarea investițiilor în infrastructura tehnico-edilitară aferentă Serviciului. (obiectivele prevăzute la acest punct vor fi modificate/completate în funcție de scopul asociației, de condițiile specifice Serviciului/Serviciilor și de particularitățile locale)

III. ORGANELE DE CONDUCERE ȘI CONTROL

10. Organele de conducere și control ale asociației:
1) adunarea generală;
2) consiliul asociației;
3) comisia de cenzori;
4) directorul.

11. Adunarea generală este organul suprem de conducere al asociației, format din reprezentanții tuturor unităților administrativ-teritoriale membre, desemnați prin deciziile consiliilor locale ale acestora.
12. Adunarea generală realizează următoarele competențe exclusive:
1) aprobarea strategiei de dezvoltare a asociației și definirea direcțiilor prioritare de activitate ale acesteia;
2) modificarea statutului asociației;
3) aprobarea hotărârii privind aderarea noilor membri, precum și retragerea sau excluderea acestora din asociație;
4) alegerea și revocarea membrilor consiliului și ai comisiei;
5) stabilirea cuantumului cotizației de membru;
6) aprobarea situațiilor financiare anuale, a rapoartelor de activitate, a rapoartelor cu privire la venituri și cheltuieli, a rapoartelor anuale ale consiliului asociației, ale comisiei de cenzori și ale directorului;
7) aprobarea bugetului, planului de activitate și planului financiar anual;
8) aprobarea vânzării, gajării sau ipotecării bunurilor aflate în proprietatea asociației, precum și aprobarea achiziționării bunurilor și a serviciilor a căror valoare de piață constituie peste 25% din valoarea activelor nete ale asociației, conform ultimei situații financiare, sau depășește 400000 de lei;
9) aprobarea contractării de împrumuturi, credite sau a altor angajamente financiare de către asociație ori stabilirea unor limite pentru acestea, în funcție de interesele asociației;
10) adoptarea organigramei, personalului scriptic și regulamentelor interne ale asociației;
11) adoptarea deciziei de reorganizare și de lichidare a asociației;
12) confirmă rezultatele concursului organizat de către Consiliul pentru ocuparea funcției de director și contabil-șef al asociației și mandatează Consiliul asociației să numească în funcțiile respective câștigătorii concursului;
13) soluționarea oricărei alte probleme pentru care statutul cere aprobarea adunării generale.
13. Pentru a fi valabile, hotărârile adunării generale se iau în prezența a două treimi din numărul membrilor asociației și cu majoritatea voturilor membrilor prezenți. Dacă la prima convocare cvorumul nu este îndeplinit, adunarea generală se convoacă pentru o dată ulterioară, care nu poate fi mai târziu de 15 zile calendaristice de la data stabilită pentru prima convocare. La a doua convocare adunarea este valabil întrunită indiferent de numărul de asociați prezenți, iar hotărârile se iau cu majoritatea voturilor asociaților prezenți.
14. Pentru a fi valabile, hotărârile adunării generale adoptate în exercitarea atribuțiilor prevăzute la subpct.1), 2) și 11) din pct.12 și 69 din prezentul statut, se iau în prezența tuturor membrilor și cu votul favorabil fie a cel puțin jumătate din numărul membrilor, care însumează cel puțin două treimi din numărul total al populației tuturor UAT membre, fie a cel puțin două treimi din numărul membrilor care însumează cel puțin jumătate din numărul total al populației tuturor unităților administrativ-teritoriale membre. Dacă la prima convocare cvorumul nu este îndeplinit, adunarea se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare. La a doua convocare adunarea este valabil întrunită indiferent de numărul de membri prezenți. (Punctele 13 și 14 care prevăd cvorumul și
modalitatea de adoptare a deciziilor pot fi ajustate/modificate după cum agreează membrii asociației).
15. Fiecare membru al asociației dispune de un singur vot egal în cadrul adunării generale.
16. Competența adunării generale de adoptare a hotărârilor, atribuită prin Legea nr. 17/2023 cu privire la asociațiile de dezvoltare intercomunitară sau prin prezentul statut al asociației, nu poate fi delegată unui alt organ al asociației. Adunarea generală poate adopta hotărâri doar privind chestiunile incluse în ordinea de zi. Referitor la chestiunile care nu au fost incluse în ordinea de zi, Adunarea generală poate adopta hotărâri numai în cazul în care participă reprezentanții tuturor membrilor și numai în privința chestiunilor pentru care legea nu solicită un mandat special din partea consiliilor locale ale unităților administrativ-teritoriale membre ale asociației.
17. Adunarea generală se convoacă în ședință ordinară cel puțin o dată pe an, în baza deciziei consiliului, conform statutului.
18. Adunarea generală extraordinară a asociației se convoacă de către consiliul:
1) la inițiativa consiliului respectiv;
2) la solicitarea comisiei de cenzori;
3) la solicitarea unui grup de membri ai asociației, constituit din cel puțin 1/3 din numărul total de membri. (În cazul asociațiilor constituite din două unități administrativ-teritoriale, adunarea generală extraordinară se convoacă la solicitarea oricărui membru.)
19. În cazul în care consiliul asociației nu convoacă adunarea generală extraordinară conform punctelor 17 și 18 din prezentul statut, aceasta se convoacă de către comisia de cenzori sau de către director.
20. Directorul, cu cel puțin 15 zile înainte de data desfășurării adunării generale extraordinare, anunță cu privire la aceasta, în formă scrisă, fiecare membru al asociației și/sau publică avizul respectiv, în conformitate cu statutul și cu regulile interne de comunicare.
21. Consiliul asociației este organul de conducere al asociației, responsabil de funcționarea și gestionarea acesteia și este format din.......... (se indică numărul de membri) membri aleși din rândul reprezentanților membrilor în cadrul adunării, desemnați prin vot secret.
22. Componența consiliului asociației va asigura cât mai bine reprezentativitatea în cadrul acestui organ a tuturor membrilor Asociației, aplicându-se în acest scop principiul reprezentării prin rotație la desemnarea candidaților care urmează să fie supuși votului adunării generale. De asemenea, un membru al Consiliului nu poate deține mai mult de 2 (două) mandate succesive. După expirarea celui de-al doilea mandat, membrul Consiliului are dreptul să fie reales pentru al treilea mandat, doar dacă între al doilea și al treilea mandat a trecut cel puțin un an. (Prevederile acestui punct vor fi ajustate în dependență de specificul asociației, de exemplu în cazul unui număr mic de membri ai asociației (2-3) s-ar putea să nu fie necesară reprezentarea prin rotație sau s-ar putea să nu fie aplicabilă/necesară limitarea numărului de mandate succesive).
24. Durata mandatului consiliului este de 3 ani.
25. Membrul consiliului acționează în interesele asociației și declară toate conflictele de interese apărute în exercitarea atribuțiilor sale. Conflictul de interese declarat se soluționează în conformitate cu regulamentul cu privire la procedurile interne de declarare a conflictelor de interese, adoptat de adunarea generală.
26. Consiliul își alege secretarul din rândul membrilor acestuia. De asemenea, consiliul alege, prin vot deschis și cu votul majorității membrilor prezenți, pentru durata unei ședințe, președintele care o prezidează și semnează deciziile aprobate.
27. Consiliul se convoacă la necesitate, dar nu mai rar de o dată la două luni. Consiliul se convoacă la solicitarea a cel puțin 1/3 dintre membrii acestuia sau la solicitarea directorului asociației.
28. Ședințele consiliului se consideră deliberative în cazul prezenței a cel puțin 1/2 dintre membrii consiliului, plus unul. Deciziile consiliului se adoptă prin consens, iar dacă nu se ajunge la un consens – cu votul majorității simple a membrilor prezenți.
29. La ședințele consiliului, de regulă, participă, fără drept de vot, și directorul asociației.
30. La ședințele consiliului se întocmește un proces-verbal, care se semnează de către președintele ședinței și secretarul consiliului. Modul de păstrare a proceselor- verbale are loc în modul stabilit conform regulamentului intern al asociației.
31. Consiliul are următoarele atribuții:
1) asigură implementarea hotărârilor adoptate de adunarea generală, executarea bugetului şi a planului de activitate;
2) monitorizează performanţele asociaţiei;
3) aprobă încheierea contractelor în conformitate cu bugetul şi planul de activitate;
4) convoacă adunarea generală;
5) selectează şi numeşte directorul asociaţiei;
6) elaborează proiectul de buget, planul de activitate, raportul anual, regulamentele interne, alte acte şi le prezintă pentru aprobare adunării generale;
7) asigură respectarea procedurilor în activitatea asociaţiei, conform statutului asociaţiei;
8) asigură respectarea cerinţelor legislaţiei privind managementul financiar;
9) decide asupra semnării de către director a contractelor a căror valoare este egală sau depăşeşte mărimea stabilită în statutul asociaţiei, în cazul în care atribuţia respectivă nu aparţine adunării generale conform pct.12, subpct.8) și 9) din statut;
10) exercită şi alte atribuţii ce pot fi stabilite de adunarea generală sau stipulate în statutul asociaţiei.

32. Comisia de cenzori supraveghează activitatea financiar-economică a asociației, fiind formată din cel puțin 3 membri aleși de adunarea generală pe un termen de cel mult 3 ani (numărul concret al membrilor se va stabili în actele de constituire).
33. Membri ai comisiei nu pot fi:
1) directorul și membrii consiliului;
2) soțul/soția, rudele și afinii directorului și ai membrilor consiliului până la gradul al IV-lea inclusiv;
3) persoana cu antecedente penale nestinse.
34. Atribuțiile comisiei se stabilesc prin regulamentul aprobat de adunare.
35. Asociația asigură efectuarea auditului anual al situațiilor financiare.
36. La solicitarea comisiei, consiliul și directorul prezintă documentele privind activitatea financiar-economică a asociației.
37. Comisia poartă răspundere față de adunarea generală pentru controlul managementului financiar-economic al asociației și pentru elaborarea și prezentarea raportului anual cu privire la subiectul respectiv.
38. Membrii consiliului și ai comisiei sunt persoane cu funcții eligibile, fără a fi angajate de asociație și fără a fi remunerate.
39. Persoanele menționate la punctul 38 au dreptul, în funcție de resursele financiare disponibile în bugetul asociației, la rambursarea cheltuielilor suportate în cadrul exercitării propriilor atribuții. Rambursarea cheltuielilor respective va avea loc doar după aprobarea de către adunarea generală a cuantumului și modalității de rambursare.
40. Mandatul membrului consiliului și al membrului comisiei încetează în cazul:
1) renunțării la mandat, în formă scrisă;
2) revocării prin hotărârea adunării generale;
3) decesului;
4) pierderii unității administrativ-teritoriale pe care o reprezintă a calității de membru.
41. Reprezentantul unității administrativ-teritoriale membre a asociației poate fi revocat la solicitarea acesteia. În acest caz, unitatea administrativ-teritorială respectivă trebuie să prezinte decizia consiliului local privind revocarea reprezentantului și numirea altei persoane în calitate de reprezentant al său în cadrul asociației.
42. Membrii consiliului și ai comisiei se revocă prin hotărârea adunării în cazul:
1) constatării conflictului de interese nedeclarat;
2) absenței nemotivate de la trei ședințe planificate consecutive.
43. În cazul în care o persoană cu funcție eligibilă din cadrul asociației este revocată de adunare, la aceeași ședință a adunării este aleasă o nouă persoană pentru funcția respectivă.
44. Directorul reprezintă asociația în relațiile cu persoanele terțe în conformitate cu statutul și este înregistrat în calitate de conducător al asociației în Registrul unităților de drept.
45. Directorul are următoarele atribuții:
1) reprezintă asociația în relațiile cu statul, organizațiile și instituțiile naționale și internaționale, finanțatorii, alte persoane juridice și fizice.
2) organizează și conduce activitatea asociației și poartă răspundere pentru realizarea sarcinilor atribuite acestuia, pentru utilizarea conformă a mijloacelor financiare și a resurselor umane, integritatea bunurilor, autenticitatea indicilor cuprinși în evidența contabilă și în dările de seamă;
3) asigură executarea actelor normative;
4) acționează în numele asociației și reprezintă interesele acesteia în relațiile cu organele de stat, cu persoanele juridice și fizice din Republica Moldova și din alte state, cu autoritățile și organismele internaționale, cu organizațiile similare din alte țări;
5) organizează și implementează sistemul de control intern managerial în cadrul asociației și poartă răspundere pentru administrarea bugetului și a patrimoniului aflat în gestiune;
6) stabilește sarcinile și atribuțiile angajaților din cadrul asociației;
7) aprobă fișele de post;
8) propune modificarea organigramei și schemei de încadrare a asociației, în limitele mijloacelor financiare disponibile și le propune spre aprobare consiliului;
9) angajează și eliberează din funcție personalul contractual în condițiile legislației muncii;
10) coordonează elaborarea, actualizarea și implementarea planului de activitate a asociației;
11) coordonează realizarea proiectelor și a programelor pe care asociația le desfășoară;
12) emite dispoziții, instrucțiuni, încheie contracte, aprobă evidența contabilă și dările de seamă;
13) semnează dispoziții de plată, rapoarte financiare și alte documente cu caracter fiscal și financiar;
14) aprobă atragerea de mijloace financiare suplimentare necesare pentru asigurarea activității Asociației;
15) asigură	securitatea	muncii	și	ținerea	corectă	a	documentației corespunzătoare;
16) asigură ținerea registrelor de evidență în procesul de activitate a asociației;
17) aplică sancțiuni disciplinare în conformitate cu legislația;
18) organizează activitatea de secretariat;
19) asigură editarea, publicarea și distribuirea buletinelor informative;
20) participă la elaborarea proiectului bugetului anual al asociației;
21) asigură ținerea evidenței contabile și statistice conform ordinii stabilite de
lege;
22) prezintă la solicitarea Consiliului sau Adunării, dări de seamă, rapoarte și
note explicative privind activitatea asociației, modul de gestionare a mijloacelor financiare, cât și informații asupra altor probleme legate de activitatea asociației;
23) exercită alte atribuții operațional-manageriale;
24) decide asupra tuturor chestiunilor care nu constituie competența exclusivă a altor organe ale asociației.
46. Directorul prezintă raportul de activitate în fața consiliului asociației și, de regulă, participă la ședințele acestuia.
47. Directorul acționează și ia decizii independent, în limita atribuțiilor sale, prevăzute de prezentul Statut, Legea nr.17/2023 cu privire la asociațiile de dezvoltare intercomunitară, precum și de alte acte normative.
48. Funcția de director poate fi ocupată de o persoană fizică care îndeplinește cumulativ următoarele condiții:
1) este cetățean al Republicii Moldova;
2) deține diplomă de studii superioare de licență sau echivalentul acesteia;
a) are experiență în administrarea unei persoane juridice și/sau în coordonarea proiectelor de dezvoltare;
3) nu are antecedente penale;
4) nu este supusă unei măsuri de ocrotire judiciare.
49. Funcția de contabil-șef poate fi ocupată de o persoană fizică care îndeplinește cumulativ următoarele condiții:
1) este cetățean al Republicii Moldova;
2) deține diplomă de studii superioare de profil economico-financiar;
3) are experiență de lucru de cel puțin 3 ani în domeniul financiar.
50. Directorul și contabilul-șef ai asociației se numesc în funcție, pe bază de concurs, de către consiliul, după aprobarea adunării. Concursul de suplinire a funcțiilor vacante de director și contabil-șef este unul public, asigurându-se accesul la informația privind organizarea și desfășurarea acestuia. Modul de organizare și desfășurare a concursului și criteriile de selectare a candidaților se stabilesc prin regulamentul intern adoptat de către adunare în baza regulamentului tip aprobat de Guvern.
51. Directorul și personalul sunt angajați în cadrul asociației în conformitate cu legislația muncii.

IV. DREPTURI ȘI OBLIGAȚIUNI

52. Membri ai asociației pot fi unitățile administrativ-teritoriale de orice nivel.
53. Membrii asociației sunt egali în drepturi, indiferent de nivelul de administrație publică locală pe care îl reprezintă sau de momentul aderării.
54. Decizia privind participarea la constituirea asociației sau aderarea la aceasta se adoptă de către consiliul local al unității administrativ-teritoriale respective, în condițiile stabilite de Legea nr.436/2006 privind administrația publică locală.
55. Decizia privind participarea la constituirea asociației sau aderarea unității teritoriale autonome Găgăuzia la aceasta se adoptă de către Adunarea Populară a Găgăuziei, în limitele competențelor. (punctul respectiv este opțional, în măsura în care în rândul membrilor Asociației respective este și UTA Găgăuzia).
56. Membrii asociației au următoarele drepturi:
1) să beneficieze de informații, consultări, serviciile prestate de asociație;
2) să propună candidați pentru organele de conducere ale asociației;
3) să participe la alegerea organelor de conducere ale asociației;
4) să propună subiecte de discuție pentru agenda adunării generale;
5) să solicite și să obțină informații cu privire la activitatea asociației, inclusiv cu privire la modalitatea de administrare a resurselor financiare;
6) să renunțe la calitatea de membru al asociației, în conformitate cu prevederile legii și a prezentului statut.
57. Membrii asociației au următoarele obligații:
1) să respecte prevederile statutului și ale regulamentelor interne ale asociației;
2) să achite în termen cotizațiile anuale și să-și onoreze alte obligații financiare, în conformitate cu actele de constituire;
3) să participe și să se implice în activitatea asociației;
4) să participe, prin reprezentanții lor, la ședințele adunării generale a asociației.
58. Asociația poate accepta noi membri în temeiul cererii de aderare a unității administrativ-teritoriale, aprobată de către adunare. Pentru a participa la procedura de vot privind acceptarea noilor membri, reprezentanții unităților administrativ-teritoriale membre, în cadrul adunării, trebuie să dispună de mandat special, acordat, prealabil, de consiliul local respectiv.
59. Noii membri ai asociației sunt incluși în actele de constituire, modificările acestora urmând să fie înregistrate în modul stabilit de Legea nr.220/2007 privind înregistrarea de stat a persoanelor juridice și a întreprinzătorilor individuali.
60. Calitatea de membru al asociației încetează în cazul retragerii sau excluderii din asociație.
61. Membrul asociației se poate retrage din asociație în baza deciziei consiliului local al unității administrativ-teritoriale respective, notificând în acest sens consiliul și ceilalți membri ai asociației. Retragerea devine efectivă din momentul înregistrării modificărilor actelor de constituire ale asociației la Agenția Servicii Publice și achitării tuturor plăților prevăzute la punctul 63 din statut.
62. Membrul este exclus din asociație, la propunerea consiliului, prin hotărârea adunării generale, în cazul:
1) refuzului de a achita cotizația de membru și alte obligații financiare, stabilite conform statutului;
2) refuzului de a încheia contractul de delegare a gestiunii serviciului de gospodărie comunală cu operatorul desemnat pentru prestarea serviciului respectiv la nivelul asociației sau în cazul rezilierii acestuia, dacă asociația nu are și alte scopuri și obiective de activitate care ar justifica menținerea calității de membru al asociației. (Litera b) este opțională în măsura în care asociația activează sau nu în domeniul serviciilor comunale și dacă încheie sau nu un contract de delegare a gestiunii serviciului).
62. Hotărârea adunării privind excluderea unui membru din asociație poate fi contestată în conformitate cu prevederile legislației în vigoare.
63. Membrul asociației care se retrage sau este exclus din asociație achită:
1) sumele necesare rambursării împrumuturilor contractate pentru finanțarea dezvoltării infrastructurii aferente serviciului unității administrativ-teritoriale respective, de care a beneficiat în perioada în care a fost membru al asociației, precum și cheltuielile aferente împrumuturilor menționate;
2) sumele corespunzătoare investițiilor de care a beneficiat din programele realizate de asociație în perioada în care a fost membru al acesteia, altele decât cele prevăzute la subpct.1;
3) sumele prevăzute ca despăgubiri în contractul de delegare a gestiunii serviciului de gospodărie comunală, după caz. (acest subpunct este opțional în măsura în care asociația activează sau nu în domeniul serviciilor comunale și dacă încheie sau nu un contract de delegare a gestiunii serviciului).
64. Pentru încălcarea prevederilor prezentului statut sau ale regulamentelor interne ale asociației, adunarea poate decide aplicarea următoarelor sancțiuni membrilor asociației vizați:
1) avertisment;
2) votul dezaprobator;
3) excluderea din asociație, pentru încălcarea punctului 57, subpct.2) din statut.
65. Pentru încălcarea prevederilor Legii nr. 17/32023 cu privire la asociațiile de dezvoltare intercomunitară persoanele responsabile poartă răspundere, după caz, disciplinară, contravențională, sau penală.

V. PROPRIETATEA ASOCIAȚIEI

66. Asociația poate avea în proprietate orice bunuri, cu excepția celor interzise de lege. Proprietatea asociației este utilizată exclusiv în vederea realizării scopurilor statutare.
67. Proprietatea asociației se formează din orice surse neinterzise de lege, inclusiv din:
1) cotizații de membru, stabilite prin hotărârea adunării generale;
2) granturi și donații;
3) fonduri publice;
4) mijloace financiare obținute în urma desemnării procentuale.
68. Membrii nu pot transmite asociației în proprietate sistemele publice de gospodărie comunală, părțile componente ale sistemelor respective sau alte bunuri care fac parte din domeniul public al unității administrativ-teritoriale.
69. Sistemele publice de gospodărie comunală și/sau obiectele aferente serviciilor publice, realizate în comun prin programe de investiții noi implementate prin intermediul asociației de către unitățile administrativ-teritoriale membre, devin proprietate publică a acestora, conform prevederilor Legii nr.523/1999 cu privire la proprietatea publică a unităților administrativ-teritoriale și se înregistrează în registrele corespunzătoare, potrivit următoarelor reguli:
a) bunurile și obiectele de infrastructură tehnico-edilitară situate exclusiv pe teritoriul unei unități administrativ-teritoriale pe care o deservesc aparțin domeniului public al acesteia;
c) bunurile și obiectele de infrastructură tehnico-edilitară situate pe teritoriul mai multor unități administrativ-teritoriale și/sau care deservesc mai multe unități administrativ-teritoriale sunt proprietate comună a acestora, dacă membrii asociației nu au stabilit o altă modalitate de repartizare a drepturilor asupra proprietății între unitățile administrativ-teritoriale. Prin hotărârea adunării generale, adoptată în baza mandatelor speciale acordate de consiliile locale, poate fi decisă atribuirea acestor
bunuri și obiecte de infrastructură tehnico-edilitară în proprietatea doar a unui sau câtorva membri ai asociației. (De exemplu în proprietatea unității administrativ- teritoriale de nivelul doi).
70. Asociația poartă răspundere pentru obligațiile sale cu toate bunurile ce îi aparțin cu drept de proprietate.
71. Patrimoniul inițial al Asociației este de...................... lei, constituit din contribuția în numerar și/sau în natură a membrilor, după cum urmează:
1) raionul.............................................
2) municipiul/orașul/comuna ............................................................
3) municipiul/orașul/comuna ............................................................
4)	etc.
(Pentru fiecare membru al Asociației se specifică în ce constă contribuția - în numerar și/sau în bunuri, cu indicarea în acest caz a bunurilor cu care contribuie - și valoarea acesteia. La acest punct poate fi indicată și modalitatea care a stat la baza stabilirii contribuției membrilor la formarea patrimoniului inițial, de exemplu contribuții egale sau în dependență de numărul populației – x lei/locuitor).
72. Patrimoniul inițial al Asociației include și dreptul de folosință gratuită, pe termen limitat, a următoarelor bunuri aparținând domeniului public și/sau privat al membrilor altele decât bunurile ce compun sistemele publice aferente Serviciului:
- ............(datele de identificare ale bunului)........., aparținând patrimoniului public/privat al ...........(se indică unitatea administrativ-teritorială)..........., conform Deciziei Consiliului local/raional ............................... nr. ...... din	(Se
specifică bunurile care se transmit în folosință gratuită Asociației, dacă sunt din domeniul public sau privat al unității administrativ-teritoriale, termenul pentru care sunt transmise, cu indicarea deciziei autorității reprezentative și deliberative a unității administrativ-teritoriale membre, prin care se aprobă transmiterea în folosință a acestora). Punctul respectiv este opțional, în cazul în care această transmitere are loc.

VI. SURSELE DE FINANȚARE ȘI MANAGEMENTUL FINANCIAR INTERN

73. Drept surse de finanțare ale asociației pot fi:
1) cotizațiile anuale de membru;
2) donațiile și/sau granturile;
3) dobânzile la mijloacele financiare depuse de asociație în conturi bancare;
4) mijloacele bănești obținute de asociație pentru serviciile prestate;
5) mijloacele financiare obținute în urma desemnării procentuale;
6) alte surse neinterzise de lege.
74. Fondurile asociației sunt administrate de către consiliu.
75. Asociația percepe o cotizație anuală de membru pentru acoperirea costurilor fixe și a altor cheltuieli ce țin de activitatea acesteia, achitată de către membrii asociației la data sau înainte de data stabilită în statut ori în regulamentul intern.
76. Suma cotizației anuale se stabilește de către adunare în modul prevăzut de statutul asociației. Suma cotizației poate fi modificată prin decizia adunării la solicitarea argumentată a directorului, dar nu mai des de o dată pe an.
77. Mărimea cotizației anuale pentru anul ............(se indică anul)............
constituie ........(se indică suma)........ lei/. (Stabilirea mărimii cotizației pornește de la bugetul aprobat/provizoriu și se convine de membrii asociației, de exemplu: cotizații egale, per locuitor al UAT, sau pe anumite categorii de UAT – sat, comună, oraș, municipiu, raion, în dependență de capacitatea financiară a acestora).
78. Asociația asigură efectuarea auditului anual al situațiilor financiare.



VII. TRANSPARENȚA ACTIVITĂȚII

79, Deciziile organelor de conducere și de control ale asociației, rapoartele anuale, strategiile și planurile de dezvoltare, precum și alte documente și informații de interes public sunt afișate la sediul asociației și/sau sunt publicate pe pagina web a acesteia/alte platforme de comunicare în mediul online.
80. Membrii asociației pot plasa/pe paginile web proprii documentele și informațiile privind activitatea asociației prevăzute la punctul 79.
81. La decizia adunării, ședințele acesteia pot fi înregistrate video și/sau transmise online pe pagina web a asociației/alte platforme de comunicare în mediul online. Desfășurarea ședinței adunării, poate avea loc cu participarea presei, dacă în acest sens, este o decizie a adunării.

VIII. ADOPTAREA ȘI MODIFICAREA STATUTULUI

82. Statutul Asociației se aprobă prin hotărârea adunării de constituire, consemnată într-un proces-verbal. Statutul asociației este semnat de către reprezentanții tuturor membrilor fondatori, indicați în deciziile respective ale autorităților reprezentative și deliberative ale unităților administrativ-teritoriale în cauză. Procesul-verbal al adunării de constituire este semnat de către președintele și secretarul adunării de constituire, aleși în cadrul ședinței respective, prin vot deschis, cu votul majorității reprezentanților fondatorilor prezenți la ședința adunării de constituire.

83. Modificările operate în statutul Asociației se aprobă prin hotărârea Adunării în modul și condițiile prevăzut la punctul 14 din statut. Actele adiționale de modificare a Statutului vor fi semnate de reprezentanții majorității membrilor prezenți la ședință.
84. Modificările operate în statut intră în vigoare pentru terți din momentul înregistrării acestora.

IX. REORGANIZAREA ȘI DIZOLVAREA ASOCIAȚIEI
85. Asociația se reorganizează și se dizolvă în temeiurile stabilite de Legea nr. 17/2023 cu privire la asociațiile de dezvoltare intercomunitară și de Codul civil. Asociația nu poate fi reorganizată prin dezmembrare (divizare sau separare)
86. Asociația își încetează activitatea prin:
1) dizolvare benevolă;
2) dizolvare forțată;
3) reorganizare prin fuziune.
87. Asociația își încetează activitatea în baza deciziei Adunării, adoptată în condițiile stabilite de prezentul statut.
88. Dizolvarea benevolă poate avea loc în cazul în care nu pot fi realizate scopurile statutare din lipsa fondurilor sau în cazul atingerii obiectivelor statutare propuse.
89. Asociația poate fi dizolvată forțat, prin hotărâre judecătorească, în cazurile și modul prevăzut de legislație.
90. Reorganizarea Asociației se efectuează, în condițiile legii, prin fuziune (contopire sau absorbție) cu notificarea prealabilă a creditorilor. Reorganizarea produce efecte numai după înregistrarea de stat.
91. Dizolvarea benevolă a Asociației are ca efect deschiderea procedurii de lichidare. La înregistrarea dizolvării Asociației, organul înregistrării de stat înscrie în Registrul de stat mențiunea “în lichidare”. Dizolvarea Asociației se efectuează de către Comisia de lichidare, numita de către organul, care a adoptat această decizie în conformitate cu prevederile prezentului statut, Legii nr. 17/2023 cu privire la asociațiile de dezvoltare intercomunitară și Codului civil.
92. Persoana împuternicită prin procesul-verbal al ședinței Adunării va depune la organul înregistrării de stat o cerere cu privire la înregistrarea dizolvării Asociației și consemnării în Registrul de stat a informației respective, și va comunica datele respective membrilor comisiei de lichidare.
93. Comisia de lichidare dispune de drepturile și obligațiile care nu contravin scopului lichidării. Comisia de lichidare suspendă activitatea Asociației, încasează creanțele de la debitori, vinde activele, satisface cerințele creditorilor și repartizează activele care au rămas conform prevederilor legale și statutare.
94. Comisia de lichidare întocmește bilanțul de lichidare, în care se indică valoarea și componența activelor rămase, și îl prezintă spre aprobare organului care a decis lichidarea.
95. Activele rămase după satisfacerea pretențiilor creditorilor nu pot fi distribuite între membrii Asociației și membrii organelor acesteia.
96. Bunurile rămase în urma lichidării benevole a Asociației, după stingerea creanțelor, la decizia adunării, adoptate în modul prevăzut la punctul 14 din statut, sunt distribuite între unitățile administrativ-teritoriale membre sau transmise unei alte asociații de dezvoltare intercomunitară. Bunurile rămase în urma lichidării nu pot fi transmise sau distribuite persoanelor fizice sau alte persoane juridice decât cele menționate la prezentul punct.
97. Comisia de lichidare răspunde pentru daunele cauzate creditorilor în cazul în care nu și-a îndeplinit obligațiunile ce îi revin, a distribuit activele Asociației înainte de a satisface pretențiile creditorilor sau cu încălcarea legii sau statutului Asociației.
98. Comisia de lichidare poartă răspundere pentru daunele cauzate Asociației din culpa sa.

X. DISPOZIȚII FINALE

99. Prezentul Statut este guvernat de legislația Republicii Moldova. În situația în care intervin modificări ale legislației în domeniu, prezentul Statut va fi modificat în conformitate cu noile prevederi.
100. Toate disputele născute din/sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.
Prezentul Statut al Asociației	se indică denumirea, a fost semnat la data
           în        (se indică cu cuvinte numărul de exemplare originale), de către:.

Fondatorii/membrii asociației:
1)   raionul    ..............,       prin       Consiliul ................, cu sediul în or./mun........................., str. ....... nr.      ,
raionul ........, reprezentat de ...., în calitate de președinte/ă al Consiliului raional	,
împuternicit/ă în acest scop prin Decizia Consiliului ........ nr. ..... din.............; (va fi inclus doar dacă în rândul membrilor asociației de dezvoltare intercomunitară se regăsește/regăsesc și raionul/raioane.)
2) municipiul/orașul/comuna/satul	,
prin Consiliul Local al ..........................., cu sediul în ........., str. .......... nr.	,
……..raionul ............., reprezentat de ........., în calitate de primar/ă, împuternicit/ă în
acest scop prin Decizia Consiliului Local ........... nr. ..... din	;
3) se va completa în dependență de lista membrilor fondatori.


Semnatari:

Raionul ............,Prin președintele Consiliului raional [semnătura și ștampila]
Municipiul/Orașul/Comuna/satul...........Prin primar/a..... [semnătura și ștampila]

(se va completa în dependență de lista membrilor fondatori)

